
DR.30.10.2013 107 

 

dan Penyelidikan Dasar Pendidikan (EPRD) dalam Kementerian Pendidikan jika tidak untuk 
merangka dasar? 

Selain McKinsey &amp; Co., kementerian juga telah membelanjakan RM270 juta untuk 
melantik tiga syarikat perunding iaitu British Council, Brighton Education Group, SMR HR 
Group untuk menyediakan mentor penutur jati bahasa Inggeris dari luar negara bagi 
membimbing dan meningkatkan kapasiti guru Bahasa Inggeris sekolah rendah terpilih. 

■2020 

 Dalam program yang dijalankan sepanjang tiga tahun ini, seramai 360 mentor 
telah pun dilantik iaitu dengan kos RM21,000 sebulan untuk setiap mentor. Apakah hasil 
yang dicapai daripada program ini dan adakah ia setimpal dengan perbelanjaan yang begitu 
besar? Adakah program ini akan dilanjutkan setelah tamat tempohnya pada tahun ini? 

 Pada masa yang sama, ketidakcekapan pengurusan kewangan bukan sahaja 
terserlah dalam pelaksanaan projek-projek yang tidak wajar, tetapi juga dalam kegagalan 
untuk melaksanakan program-program yang dirancang. Sebagai contoh dalam 
pembentangan Belanjawan 2013 tahun lalu, Perdana Menteri telah mencadangkan 
penubuhan projek perintis taska OKU bagi enam kategori kanak-kanak OKU yang 
merangkumi down syndrome, autisme, penglihatan, pekak dan bisu, fizikal dan juga 
masalah pembelajaran – saya kira ini satu projek yang sangat penting di mana kita hendak 
memastikan matlamat tidak ada anak yang ketinggalan itu dicapai.  

 Malangnya projek perintis ini sudah lenyap daripada pengetahuan awam. Oleh itu, 
sudah tiba masanya kerajaan merubah pendekatan pendidikan khususnya dalam soal 
perbelanjaan. Kerajaan harus lebih bertanggungjawab dalam tadbir urus kewangan dan 
menghentikan obsesi kepada projek besar dan pergantungan kepada khidmat nasihat 
perunding luar. Sebaliknya, kerajaan harus menumpukan perhatian kepada perkara pokok 
dan menangani punca serta bukan sekadar mengubati masalah yang timbul. 

 Timbalan Yang di-Pertua [Datuk Ronald Kiandee]: Ya, boleh gulung Yang 

Berhormat. 

 Tuan Zairil Khir Johari [Bukit Bendera]: Baik. Lebih daripada itu, kerajaan juga 

harus menghayati bahawa peranan pendidikan itu bukanlah sekadar penjana pekerja dan 
masyarakat yang patuh tetapi satu cara untuk membebaskan dan memperkasakan rakyat. 
Bak kata pendidik terulung Paulo Freire dalam buku Pedagogy of the Oppressed dengan 
izin ‘Education either functions as an instrument which is used to facilitate the integration of 
the younger generation into the logic of the present system and bring about conformity, or it 
becomes “the practice of freedom,” the means by which men and women deal critically and 
creatively with reality and discover how to participate in the transformation of their world’. 
Dengan itu, sekian terima kasih. 

 Timbalan Yang di-Pertua [Datuk Ronald Kiandee]: Yang Berhormat Pulai.  

 

8.22 mlm. 

 Datuk Nur Jazlan bin Mohamed [Pulai]: Terima kasih Tuan Yang di-Pertua. 

Saya ingin mengucapkan terima kasih di atas peluang yang telah diberikan kepada saya 
untuk berbahas mengenai bajet tahun 2014 yang dibentangkan pada Jumaat lepas. Saya 
tertarik dengan bajet tersebut kerana saya rasa setelah satu masa yang lama, bajet 
tersebut telah menumpukan kepada keseluruhan inti pati bajet. Kalau tidak dahulu, segala 
bajet ditumpukan kepada perbelanjaan dan tumpuan Ahli Parlimen kita juga kepada 
perbelanjaan yang dibuat, yang dicadangkan dalam bajet tersebut tanpa memikirkan 
mengenai sumber atau hasil yang perlu dijana untuk membiayai belanjawan tersebut. 

 Saya menyokong usaha Yang Amat Berhormat Perdana Menteri yang juga 
merupakan Menteri Kewangan untuk menstrukturkan semula ekonomi negara melalui 
pelbagai inisiatif seperti Government Transformation Programme dan juga Economic 
Transformation Programme dengan izin yang telah diwujudkan oleh beliau untuk 
memberikan panduan kepada pegawai kerajaan juga kepada kita di Parlimen dan juga 



dan Penyelidikan Dasar Pendidikan (EPRD) dalam Kementerian Pendidikan jika tidak untuk merangka dasar? Selain McKinsey & Co., kementerian juga telah membelanjakan RM270 juta untuk melantik tiga syarikat perunding iaitu British Council, Brighton Education Group, SMR HR Group untuk menyediakan mentor penutur jati bahasa Inggeris dari luar negara bagi membimbing dan meningkatkan kapasiti guru Bahasa Inggeris sekolah rendah terpilih. #2020 Dalam program yang dijalankan sepanjang tiga tahun ini, seramai 360 mentor telah pun dilantik iaitu dengan kos RM21,000 sebulan untuk setiap mentor. Apakah hasil yang dicapai daripada program ini dan adakah ia setimpal dengan perbelanjaan yang begitu besar? Adakah program ini akan dilanjutkan setelah tamat tempohnya pada tahun ini? Pada masa yang sama, ketidakcekapan pengurusan kewangan bukan sahaja terserlah dalam pelaksanaan projek-projek yang tidak wajar, tetapi juga dalam kegagalan untuk melaksanakan program-program yang dirancang. Sebagai contoh dalam pembentangan Belanjawan 2013 tahun lalu, Perdana Menteri telah mencadangkan penubuhan projek perintis taska OKU bagi enam kategori kanak-kanak OKU yang merangkumi down syndrome, autisme, penglihatan, pekak dan bisu, fizikal dan juga masalah pembelajaran- saya kira ini satu projek yang sangat penting di mana kita hendak memastikan matlamat tidak ada anak yang ketinggalan itu dicapai. Malangnya projek perintis ini sudah lenyap daripada pengetahuan awam. Oleh itu, sudah tiba masanya kerajaan merubah pendekatan pendidikan khususnya dalam soal perbelanjaan. Kerajaan harus lebih bertanggungjawab dalam tadbir urus kewangan dan menghentikan obsesi kepada projek besar dan pergantungan kepada khidmat nasihat perunding luar. Sebaliknya, kerajaan harus menumpukan perhatian kepada perkara pokok dan menangani punca serta bukan sekadar mengubati masalah yang timbul. Timbalan Yang di-Pertua [Datuk Ronald Kiandee]: Ya, boleh gulung Yang Berhormat. Tuan Zairil Khir Johari [Bukit Bendera]: Baik. Lebih daripada itu, kerajaan juga harus menghayati bahawa peranan pendidikan itu bukanlah sekadar penjana pekerja dan masyarakat yang patuh tetapi satu cara untuk membebaskan dan memperkasakan rakyat. Bak kata pendidik terulung Paulo Freire dalam buku Pedagogy of the Oppressed dengan izin 'Education either functions as an instrument which is used to facilitate the integration of the younger generation into the logic of the present system and bring about conformity, or it becomes "the practice of freedom," the means by which men and women deal critically and creatively with reality and discover how to participate in the transformation of their world'. Dengan itu, sekian terima kasih. Timbalan Yang di-Pertua [Datuk Ronald Kiandee]: Yang Berhormat Pulai. 8.22 mlm. Datuk Nur Jazlan bin Mohamed [Pulai]: Terima kasih Tuan Yang di-Pertua. Saya ingin mengucapkan terima kasih di atas peluang yang telah diberikan kepada saya untuk berbahas mengenai bajet tahun 2014 yang dibentangkan pada Jumaat lepas. Saya tertarik dengan bajet tersebut kerana saya rasa setelah satu masa yang lama, bajet tersebut telah menumpukan kepada keseluruhan inti pati bajet. Kalau tidak dahulu, segala bajet ditumpukan kepada perbelanjaan dan tumpuan Ahli Parlimen kita juga kepada perbelanjaan yang dibuat, yang dicadangkan dalam bajet tersebut tanpa memikirkan mengenai sumber atau hasil yang perlu dijana untuk membiayai belanjawan tersebut. Saya menyokong usaha Yang Amat Berhormat Perdana Menteri yang juga merupakan Menteri Kewangan untuk menstrukturkan semula ekonomi negara melalui pelbagai inisiatif seperti Government Transformation Programme dan juga Economic Transformation Programme dengan izin yang telah diwujudkan oleh beliau untuk memberikan panduan kepada pegawai kerajaan juga kepada kita di Parlimen dan juga.